|  |
| --- |
| PATVIRTINTA Šiaulių Juliaus Janonio gimnazijosdirektoriaus 2019 m. spalio 11 d.įsakymu V-406 |

**RESPUBLIKINĖS GIMTOSIOS KALBOS KONFERENCIJOS**

**NUOSTATAI**

**I. BENDROSIOS NUOSTATOS**

1. Respublikinės gimtosios kalbos konferencijos nuostatai reglamentuoja tikslą, uždavinius, dalyvius, organizavimą.

2. Konferencija skirta Mokyklų bendruomenių metams.

3. Konferencijai teikiami **kalbos, literatūros, etnokultūros tiriamieji darbai**.

**II. KONFERENCIJOS TIKSLAS IR UŽDAVINIAI**

4. Konferencijos tikslas – skatinti mokinius domėtis gimtąja kalba, literatūra, etnokultūra.

5. Konferencijos uždaviniai:

5.1. Ugdyti mokinių tiriamojo darbo įgūdžius, humanitarinę kultūrą.

5.2. Sudaryti sąlygas nekonkursinėje aplinkoje keistis patirtimi, ugdyti bendrąsias ir dalykines kompetencijas.

**III. KONFERENCIJOS LAIKAS IR VIETA**

6. Konferencija vyks **2020 m. kovo 5 d.** Šiaulių Juliaus Janonio gimnazijoje (Tilžės g. 137, Šiauliai). Pradžia **10.00 val.**

**IV. KONFERENCIJOS DALYVIAI IR REGISTRACIJA**

7. Dalyviai 9–10 (I–II) ir 11–12 (III–IV) klasių mokiniai.

8. Kalbos, literatūros, etnokultūros tiriamieji darbai siunčiami el. paštu janon.gimn@su.lt iki **2020 m. vasario 21 d. (penktadienio).**

9. Detalesnė informacija teikiama telefonais (8 41) 523 375 (Ugdymo skyriaus vedėja Milda Sinickienė) ir (8 41) 523 373 (raštinė).

**V. KONFERENCIJOS ORGANIZAVIMAS**

10. Konferenciją organizuoja ir vykdo Šiaulių Juliaus Janonio gimnazijos lietuvių kalbos ir literatūros mokytojai.

11. Konferencija vyksta kas dveji metai kovo mėnesį.

12. Reikalavimai mokinių darbams:

12.1. Darbe turi būti nurodytas darbo pavadinimas, autoriaus vardas ir pavardė, savivaldybė, mokyklos pavadinimas, klasė, konsultavusio mokytojo vardas ir pavardė.

12.2. Tekstas rašomas A4 formato lapuose Times New Roman 12 pt šriftu ir 1,5 intervalu tarp eilučių. Antraštiniame puslapyje autoriaus pavardė ir darbo pavadinimas rašomas Times New Roman 14 pt šriftu, pavadinimas paryškinamas.

12.3. Teksto puslapyje iš kraštų paliekamos tuščios paraštės: kairėje pusėje – 30 mm, dešinėje – 10 mm, viršuje – 20 mm, apačioje – 20 mm. Naudojamos lietuviškos kabutės („…“).

12.4. Teksto lapai numeruojami ištisai, pradedant antraštiniu (antraštinio lapo numeris nerašomas) ir baigiant priedais. Puslapio numeris rašomas teksto apačioje tuščios paraštės dešinėje pusėje arabiškais skaitmenimis, nededant nei taško, nei brūkšnelių.

13. Darbui pristatyti skiriama iki 15 min.

**VI. KONFERENCIJOS FINANSAVIMAS**

14. Dalyviai į renginį atvyksta savo lėšomis.

15. Mokytojams, konsultavusiems mokinius, išduodamos metodinės veiklos pažymos.

\_\_\_\_\_\_\_\_\_\_\_\_\_\_\_\_\_\_\_\_\_\_\_